
Srebreno, 10. travnja 2025. g.




BILJEŠKE UZ FINANCIJSKA IZVJEŠĆA

za razdoblje od 01. siječnja 2025. do 31. ožujka 2025. godine
















IZVJEŠTAJ O PRIHODIMA I RASHODIMA, PRIMICIMA I IZDACIMA

za razdoblje od 01. siječnja 2025. do 31. ožujka 2025. godine
                    


ŠIFRA 61 : Prihodi od poreza, u 2025. g. ostvareni su 25,2 % više u odnosu na 2024. godinu za isto razdoblje a samo povećanje je izravna posljedica znatno veće naplate poreza na dohodak u 2025. godini u odnosu na 2024. godinu što je rezultat potpunog oporavka gospodarstva i nastavak dobre naplate poreza na dohodak iz prošle godine.
Porezi na imovinu su u 2025. godini manji za 28,70% a odnose se na naplatu poreza na promet nekretnina koje izdaje Porezna uprava.
Porezi na robu i usluge su u 2025. godini manji za 11,7%, a odnose se isključivo na naplatu poreza na potrošnju.

ŠIFRA 63 : Pomoći iz inozemstva i od subjekata unutar općeg proračuna, ostvarena je u iznosu od 86.658,42 eura i u odnosu na 2024.g. veće su za 82,2%
Tekuće pomoći proračunu iz drugih proračuna i izvanproračunskim korisnicima koje su u 2025. godini iznosile 46.658,42 eura, a u odnosu na 2024. godinu manje su za 2%. 
Kapitalne pomoći proračunu iz drugih proračuna i izvanproračunskim korisnicima u 2025. godini su ostvarene u iznosu od 40.000,00 eura, a navedenog prihoda nije bilo u 2024. godini. 
Sredstva iz 2025. godine se odnose na prihode od grada Dubrovnika za troškove izgradnje groblje Dubac, te uređenje Županijske ceste.

ŠIFRA 64 : Prihodi od imovine, povećanje u odnosu na 2024. godinu u iznosu od 9 %, samo povećanje se uglavnom odnosi na:
Prihode od nefinancijske imovine u iznosu od 196.360,31 euro što je 9% više nego u istom razdoblju prošle godine a rezultat je naplate naknade za korištenje prostora elektrana u 2025. godini te naplate zakupa najma javne površine i zakupa poslovnog prostora, te naknada za koncesije.
 
ŠIFRA 65 : Prihodi od upravnih i administrativnih pristojbi, pristojbi po posebnim propisima, ostvarenje je veće za 51,1 % u odnosu na 2024. godinu, te se isto odnosi na:
Upravne i administrativne pristojbe, smanjenje za 23,40 % u odnosu na 2024. godinu a navedeno smanjenje se odnosi na manju naplatu turističke pristojbe početkom 2025. godine.
Prihode po posebnim propisima, smanjenje u iznosu od 85,80 %, navedeno smanjenje se odnosi na manju naplatu ostalih nespomenutih prihoda Općine u 2025. godini u odnosu na isto razdoblje prošle godine.
Komunalni doprinos i naknade čiji prihod je veći za 64,5 % u odnosu na isto razdoblje prošle godine, razlog istome su veća naplata komunalnog doprinosa, a manja je naplata komunalne naknade.

ŠIFRA 66 : Prihodi od prodaje proizvoda i roba te pruženih usluga, prihod od donacija te povrati po protestiranim jamstvima, u 2025. godini, smanjenje u iznosu od 64,60 % u odnosu na 2024. godinu a isto se odnosi na primljene tekuće donacije u 2025. godini, prvenstveno za stipendije od Zaklade.

ŠIFRA 31 : Rashodi za zaposlene, ostvarenje u 2025. godini je veće za 53,5 % u odnosu na 2024. godinu, a razlog je veći koeficijenti na plaće za zaposlene od rujna 2024.g.

ŠIFRA 32 : Materijalni rashodi, povećanje u 2025. godini u odnosu na 2024. godinu iznosi 28,6 %, a navedena razlika se odnosi na:
Rashodi za materijal i energiju su manji za 23,7 % razlog istome su računi koje se odnose na trošak javne rasvjete i električne energije za potrebe zgrade Općine Župe dubrovačke.
Rashodi za usluge su veći za 35,7 %, a navedeno povećanje se odnosi na povećanje usluga tekućeg i investicijskog održavanja te povećanja komunalnih usluga ( odvoz glomaznog otpada , istog troška nije bilo u izvještajnom razdoblju godinu prije), zdravstvene veterinarske usluge povećanje u iznosu od 20,5 % što je rezultat povećanja cijena neškodljivog skupljanja životinjskog otpada te cijene usluge zbrinjavanja napuštenih životinja s područja Općine a navedene usluga nije realizirana u istom obimu prošle godine.
Ostali nespomenuti rashodi poslovanja, povećanje u iznosu od 62,9%, navedeno povećanje se odnosi na isplaćene naknade za rad u Općinskom vijeću, mjesnom odboru i Vijeću Bošnjačke nacionalne manjine a navedene naknade nisu isplaćene tokom istog razdoblja prošle godine.
      
ŠIFRA 34 : Financijski rashodi, povećanje u 2025. godini iznosi 77,2 % u odnosu na 2025. godinu a povećanje se odnosi na bankarske i usluge platnog prometa.

ŠIFRA 35 : Subvencije, su veće za 210,8 % u 2025. godini u odnosu na isto razdoblje prošle godine, a isto se odnosi na:
Subvencije trgovačkim društvima u javnom sektoru, odnosno veći prijenos JP Libertas u 2025. u odnosu na 2024. godini, razlike je iznos anuiteta za mjesec ožujak 2025. godine koji je ove godine  knjižen i ušao je u izvještajno razdoblje za razliku od godine prije kad  isti nije zaprimljen do kraja roka predaje izvještaja za razdoblje siječanj – ožujka 2024. godine.
Subvencije poljoprivrednicima i obrtnicima, povećanja na izdvajanju za potporu poljoprivrednicima u 2025. godini za 378,2 % u odnosu na isto razdoblje protekle godine.

ŠIFRA 36 : Pomoći dane u inozemstvo i unutar općeg proračuna, povećanje u 2025. godini u  iznosu od 23,8 % odnosu na 2024. godinu a isto se odnosi na povećano izdvajanje za rad proračunskog korisnika DV Župa dubrovačka u 2025. godini koje je  iznosilo 550.834,03 eura za razliku od 2024. godine kad je isti iznos bio 450.000,00 eura odnosno 22,4 % više u 2025. godini u odnosu na 2024. godinu.

ŠIFRA 37 : Naknade građanima i kućanstvima na temelju osiguranja i druge naknade, smanjenje u iznosu od 2,7 % u 2025. godini u odnosu na 2024. godinu, riječ je o socijalnim programima Općine Župa dubrovačka za socijalno osjetljive i ugrožene skupine stanovnike sa područja Općine Župa dubrovačka koji su ove godine ranije isplaćeni za razliku od prošle godine .

ŠIFRA 38 : Ostali rashodi, povećanje za 75,1 % u 2025. godini u odnosu na 2024. godinu, isto se odnosi na:
Tekuće donacije, povećanje u iznosu 56,8 % se odnosi na donacije Udrugama koje su korisnici Proračuna Općine Župa dubrovačka kroz različite Programe Općine te je navedeno povećanje rezultat isplate po Ugovorima za 2025. godinu navedenim korisnicima.
  
ŠIFRA 41 : Rashodi za nabavu neproizvedene dugotrajne imovine, smanjenje u 2025. godini u odnosu na 2024. godinu u iznosu od 41,10% te se isto smanjenje odnosi na kupnju zemljišta za izgradnju objekata komunalne infrastrukture na području Općine Župa dubrovačka.

ŠIFRA 42 : Rashodi za nabavu proizvedene dugotrajne imovine, smanjenje u odnosu na 2024. godinu u iznosu od 28,60 % te se isto odnosi na:
Ulaganje u građevinske objekte, a navedeno se odnosi na cesta, željeznica i ostalih prometnih objekta te ostalih građevinskih objekata čija je  realizacije bila manja u prva tri mjeseca 2025. godine u odnosu na 2024.g.

ŠIFRA 8 : Primici od zaduživanja, u 2025. godini istih nije bilo.




IZVJEŠTAJ O OBVEZAMA

za razdoblje od 01. siječnja 2025. do 31. ožujka 2025. godine



	Stanje obveza na početku izvještajnog razdoblja je 913.674,94 eura. 
	Povećanje obveza u periodu od 01.01.2025. do 31.03.2025. je 1.164.923,85 eura 
	Podmirene obveze u periodu od 01.01.2025. do 31.03.2025. su 1.588.904,52 eura 
	Stanje obveza na 31.03.2025. je 913.827,35 eura  
Od navedenog dospjele obveze su u iznosu od 514.596,93 eura, a  nedospjele obveze su u iznosu od 399.230,42 eura  


	Stanje dospjelih obveza na dan 31.03.2025. godine : 


· Obveze za materijalne rashode				217.366,36 EUR
· Obveze za donacije , kazne, naknade štete			     1.500,00 EUR
· Obveze za nabavu nefinancijske imovine			   45.225,00,EUR
· Obveza za predujmove, depozite, jamčevine                           250.505,57 EUR



Stanje nedospjelih obveza na dan 31.03.2025. godine : 


· Obveze za rashode poslovanja			          	313.873,00 EUR
· Obveza za nabavu nefinancijske imovine			   85.357,42 EUR


Iznos dospjelih obveza čije prekoračenje dospjelosti je veće od 360 odnosi se na zadržanih 10 % od ukupnog iznosa računa odnosno okončane situacije te se ta sredstva koriste kao garancija za dobro izvršenje posla, te se u roku dvije godine nakon proteka navedenog roka isplaćuju na račun dobavljača odnosno izvršitelja radova. Nedospjele obveze odnose se na tekuće račune i plaće, a podmireni su u toku travnja 2025.g.
















BILJEŠKE VEZANE ZA SUDSKE SPOROVE U TIJEKU

Općina Župa dubrovačka u svojoj izvanbilančnoj evidenciji vodi šest sporova kao tuženik ili tužitelj protiv fizičkih i pravnih osoba te isti sprovi vode na nadležnim sudovima i isti potencijalno mogu postati obveza Općine. Vrijednost istih je 65.034,18 eura.




ZADUŽIVANJE 

Općina Župa dubrovačka nema kreditnih zaduženja.







		Osoba za kontakt:                                                 Zakonski predstavnik:

		_____________________________                 _____________________________
		/ Marija Falconi /			                            / Silvio Nardelli / 	

